
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL ĖMINIŲ LABORATORINIAMS TYRIMAMS COVID-19 LIGAI (KORONAVIRUSO INFEKCIJAI) NUSTATYTI PAĖMIMO ŠAKIŲ RAJONO SAVIVALDYBĖS TERITORIJOJE

2020 m. gegužės 28 d. Nr. AT -
Šakiai

	Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu ir vykdydamas Lietuvos Respublikos sveikatos apsaugos ministro-valstybės lygio ekstremalios situacijos valstybės operacijų vadovo 2020 m. gegužės 15 d. sprendimą Nr. V-1184 „Dėl ėminių laboratoriniams tyrimams COVID-19 ligai (koronaviruso infekcijai) nustatyti paėmimo savivaldybių mobiliuose punktuose“: 
1. N u r o d a u, kad Marijampolės savivaldybės mobiliajame punkte ėminiai laboratoriniams tyrimams COVID-19 ligai (koronaviruso infekcijai) nustatyti gali būti imami iš šių asmenų grupių: 
1.1. asmenys, kuriems pasireiškia bent vienas ūmios kvėpavimo takų infekcijos simptomas;
1.2. asmenys, kurie dėl lengvos COVID-19 ligos (koronaviruso infekcijos) formos ambulatoriškai gydėsi namuose – jų pasveikimui patvirtinti, kai turi gydytojo siuntimą;
1.3. asmenys, išskyrus tuos kuriems VšĮ Šakių ligoninėje bus teikiamos planinės invazinės ir (ar) intervencinės asmens sveikatos priežiūros paslaugos, išskyrus odontologijos ir burnos priežiūros paslaugas, į stacionarines asmens sveikatos priežiūros paslaugas teikiančią asmens sveikatos priežiūros įstaigą stacionarizuojamiems pacientams, kai turi gydytojo siuntimą, o jeigu stacionarinėje asmens sveikatos priežiūros įstaigoje kartu su pacientu lieka ir kitas asmuo (paciento slaugai, priežiūrai ar kt.), ir tam asmeniui – ne anksčiau nei 48 valandos iki asmens sveikatos priežiūros paslaugos teikimo pradžios;
1.4. asmenys, priimami į socialinės globos įstaigas stacionarioms ilgalaikės arba trumpalaikės socialinės globos paslaugoms gauti – ne anksčiau nei 24 valandos iki jų priėmimo į socialinės globos įstaigą;
1.5. iš užsienio šalių grįžę asmenys per 48 val. nuo Lietuvos sienos kirtimo;
1.6. kitų asmenų prevenciniams laboratoriniams tyrimams COVID-19 ligai (koronaviruso infekcijai) nustatyti.
2. Registracija į mobilų punktą vykdoma Karštosios koronaviruso linijos telefono numeriu 1808.
3. Prevenciniams laboratoriniams tyrimams COVID-19 ligai (koronaviruso infekcijai) nustatyti asmenų sąrašus pateikia administracijos savivaldybės vyriausioji specialistė (savivaldybės gydytoja) elektroniniu paštu 1808@greitojipagalba.lt.
2. P a v e d u Šakių rajono savivaldybės administracijos Bendrųjų reikalų skyriaus  vyriausiajai specialistei Rimutei Grušienei šį įsakymą paskelbti savivaldybės interneto svetainėje.
3. P r i p a ž į s t u  netekusiais galios:   2020 m. gegužės 13 d. įsakymą Nr. AT-385 „Dėl 
Šakių rajono savivaldybės švietimo įstaigų, vykdančių ikimokyklinį ir priešmokyklinį ugdymą, darbuotojų testavimo, siekiant valdyti COVID-19 ligos (koronaviruso infekcijos) plitimą, tvarkos aprašo patvirtinimo“; 2020 m. gegužės 11 d. įsakymą Nr. AT-379 „Dėl Šakių rajono savivaldybės teritorijoje veiklą vykdančių vaistinių darbuotojų testavimo, siekiant valdyti COVID-19 ligos (koronaviruso infekcijos) plitimą, tvarkos aprašo tvirtinimo“; 2020 m. gegužės 8 d. įsakymą Nr.  AT-375 „Dėl Šakių rajono savivaldybės teritorijoje veiklą vykdančių parduotuvių ir kitų prekybos vietų darbuotojų testavimo, siekiant valdyti COVID-19 ligos (koronaviruso infekcijos) plitimą, tvarkos aprašo patvirtinimo“.
Šis įsakymas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

